CELEX: 62010FN0070
Language: el
Date: 2010-08-27 00:00:00
Title: Υπόθεση F-70/10: Προσφυγή-αγωγή της 27ης Αυγούστου 2010 — Hidalgo κατά Ευρωπαϊκού Κοινοβουλίου

23.10.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 288/75
            
         
      Προσφυγή-αγωγή της 27ης Αυγούστου 2010 — Hidalgo κατά Ευρωπαϊκού Κοινοβουλίου
      (Υπόθεση F-70/10)
      ()
      (2010/C 288/143)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: José Manuel Hidalgo (Βρυξέλλες, Βέλγιο) (εκπρόσωποι: A. Coolen, J. N. Louis και E. Marchal, δικηγόροι)
      
         Καθού-εναγόμενο: Ευρωπαϊκό Κοινοβούλιο
      
         Αντικείμενο και περιγραφή της διαφοράς
      
      Η ακύρωση του δελτίου αναδρομικής τακτοποιήσεως των αποδοχών του προσφεύγοντος-ενάγοντος για το διάστημα από τον Ιούλιο μέχρι τον Δεκέμβριο του 2009 και των εκκαθαριστικών δελτίων αποδοχών που καταρτίσθηκαν από την 1η Ιανουαρίου 2010 στο πλαίσιο της ετήσιας αναπροσαρμογής των αποδοχών και των συντάξεων των υπαλλήλων και του λοιπού προσωπικού, βάσει του κανονισμού (ΕΕ, Ευρατόμ) 1296/2009 του Συμβουλίου, της 23ης Δεκεμβρίου 2009, καθώς και αίτημα αποζημιώσεως.
      
         Αιτήματα του προσφεύγοντος-ενάγοντος
      
      Ο προσφεύγων-ενάγων (στο εξής: προσφεύγων) ζητεί από το Δικαστήριο Δημόσιας Διοίκησης:
      
                  —
               
               
                  να αποφανθεί ότι ο κανονισμός (ΕΕ, Ευρατόμ) 1296/2009 του Συμβουλίου, της 23ης Δεκεμβρίου 2009, δεν έχει εφαρμογή,
               
            
                  —
               
               
                  να ακυρώσει την απόφαση του Γενικού Γραμματέα του Ευρωπαϊκού Κοινοβουλίου της 4ης Ιουνίου 2010, περί απορρίψεως της διοικητικής ενστάσεως του προσφεύγοντος κατά του δελτίου αναδρομικής τακτοποιήσεως των αποδοχών του για το διάστημα από τον Ιούλιο μέχρι τον Δεκέμβριο του 2009 και κατά των εκκαθαριστικών δελτίων αποδοχών του που καταρτίσθηκαν από την 1η Ιανουαρίου 2010, κατ’ εφαρμογήν του κανονισμού (ΕΕ, Ευρατόμ) 1296/2009 του Συμβουλίου, της 23ης Δεκεμβρίου 2009,
               
            
                  —
               
               
                  να ακυρώσει, κατά το μέτρο του αναγκαίου, τις αποφάσεις του Ευρωπαϊκού Κοινοβουλίου που αφορούν την κατάρτιση του δελτίου αναδρομικής τακτοποιήσεως των αποδοχών του προσφεύγοντος για το διάστημα από τον Ιούλιο μέχρι τον Δεκέμβριο του 2009 και των εκκαθαριστικών δελτίων αποδοχών του από την 1η Ιανουαρίου 2010, κατ’ εφαρμογήν του κανονισμού (ΕΕ, Ευρατόμ) 1296/2009 του Συμβουλίου, της 23ης Δεκεμβρίου 2009,
               
            
                  —
               
               
                  να υποχρεώσει το Κοινοβούλιο να καταβάλει στον προσφεύγοντα τις καθυστερούμενες διαφορές αποδοχών τις οποίες δικαιούται, πλέον τόκων υπερημερίας, υπολογιζομένων από την ημερομηνία κατά την οποία οι εν λόγω διαφορές αποδοχών κατέστησαν απαιτητές, με το επιτόκιο που έχει καθορίσει η ΕΚΤ για τις κύριες πράξεις αναχρηματοδοτήσεως προσαυξημένο κατά δύο μονάδες,
               
            
                  —
               
               
                  να υποχρεώσει το Κοινοβούλιο να καταβάλει στον προσφεύγοντα το συμβολικό ποσό του ενός ευρώ, ως αποζημίωση για τα διαπραχθέντα υπηρεσιακά πταίσματα, καθώς και τα δικαστικά έξοδα.